Nýjasta langtímaspá ECMWF er mjög skýr . Ég er þar að tala um mánaðarspárnar sem reiknaðar eru á mánudögum og fimmtudögum . Hér fylgja tvö kort af Brunni Veðurstofunnar . Bæði sýna næstu viku , dagana 14. til 20. október . Þetta er meðatalspá allrar vikunnar . Þegar spáð er einsleitu veðri og ekki miklu breytingum í vikunni koma líka fram skýr frávik . 1 . Við sjáum greinilegt háloftadrag yfir landinu og einkum hér skammt austur af . Lægðir á leið sinni til ANA fyrir sunnan land valda þessu meðaltals dragi . 2 . Þegar svona háttar til eru ríkjandi vindáttir á milli austurs og norðurs . Þrýstikortið sýnir líka eindregna NA-átt í næstu viku , eiginlegt framhald á núverandi veðurstöðu . 3 . Loftmassahiti verður undir meðallagi , 1 til 2 stig frá októberhitanum sem er að jafnaði tæplega 6 stig í Reykjavík og rúm 5 á Akureyri . Höfum líka í huga að meðalhitinn lækkar hratt í október . 4 . Heldur áfram með rigningartíð norðan - og austanlands , frá Ströndum austur á firði . En breytingin er sú að nægjanlega kalt verður fyrir snjó á fjallvegum og því vissara fyrir íbúa þar að huga að vetrardekkjunum , eigi menn t.d. leið yfir Fjarðarheiði eða Mývatns - og Möðrudalsöræfi , nú eða Öxnadalsheiði . Heldur ekki útilokað að snjóað gæti í byggð . Judah Cohen , bandarískur veðurfræðingur , segir í mánudagsspjalli sínu að næstu vikurnar komi til með að einkennast af virkari hringrás í heiðhvolfinu , jákvæðum gildum á AO ( Arctic Oscillation ) og þar með virkum lægðagangi á meginvindröstinni . Rólegheit hins vegar og kólnandi á norðurhjaranum . Hann vinnur mest úr spágögnum vestanhafs . Rímar vel við evrópsku spána hér að ofan . Rétt að geta þess að ECMWF gerir líka ráð fyrir annarri sviðsmyndl . Lægðirnar fara vestar og þá með breytilegri veðráttu hér . Líkur á þeirri sviðsmynd eru aðeins 10 - 15% . Því telst tveggja vikna spáin vera einsleit að þessu sinni .